PATVIRTINTA

Jaunimo reikalų agentūros direktoriaus

2024 m. vasario d.

įsakymu Nr. 2V- (1.4E)

**AUTOMOBILIO PEUGEOT 407, VALSTYBINIS NR. MIH831,**

**PAKARTOTINIO PARDAVIMO VIEŠAJAME ELEKTRONINIAME AUKCIONE SĄLYGOS**

**1. Aukciono rengėjas (turto valdytojas)** – Jaunimo reikalų agentūra, kodas 188681478, buveinės adresas - Vytenio g. 6, Vilnius.

**2. Parduodamas turtas** – automobilis PEUGEOT 407 (toliau – Turtas), valstybinis Nr. MIH831, identifikavimo Nr. VF36DRFJC21539402, pirmosios registracijos data 2007-03-27, variklio galia – 103 kW, variklio darbinis tūris – 1997 cm3 , degalų rūšis – benzinas, greičių dėžė – mechaninė, spalva – pilka, vietų skaičius – 5, rida – 175 790 km. Techninė apžiūra – galioja iki 2024-04-09, draudimas galioja iki 2024-03-26. Automobilis turi nežymių trūkumų, remontuota sankaba, išsikraunantis akumuliatorius.

**3. Pradinė pakartotinio pardavimo kaina – 1120 Eur.**

**4. Minimalus kainos didinimo intervalas – 20 Eur.**

**5. Dalyvio garantinio įnašo dydis – 50 Eur.** (sumokėjimo terminas – iki registracijos į elektroninį aukcioną pradžios).

**6. Turto apžiūra:** 2024 m. kovo 4 – 8 d. arba pagal atskirą susitarimą. Turto apžiūros laiką iš anksto būtina derinti su Jaunimo reikalų agentūros Bendrųjų reikalų skyriaus specialiste Inga Vaškelyte, tel. +37065249144, el.p. [inga.vaskelyte@jra.lt](mailto:inga.vaskelyte@jra.lt).

**7. Dalyvių registravimo į elektroninį aukcioną pradžia:** 2024 m. kovo 12 d. 00:00 val., **pabaiga:** 2024 m. kovo 15 d. 23:59 val.

**8. Elektroninio aukciono data ir laikas: pradžia** – 2024 m. kovo 19 d. 09:00 val., **pabaiga** 2024 m. kovo 20 d. 13:59 val.

**9. Elektroninio aukciono dalyvių registravimas** (registracija pradedama vykdyti tik tada, kai registracijai pateikė ne mažiau kaip 2 asmenys, atitinkantys aukciono dalyviui nustatytus reikalavimus):

9.1. asmuo, pageidaujantis dalyvauti elektroniniame aukcione, turi registruotis į jį skelbime apie elektroninį aukcioną nurodytu registracijos laikotarpiu prisijungdamas specialioje internetinėje svetainėje [www.varzytynes.lt](http://www.varzytynes.lt) ir patvirtinti savo tapatybę svetainėje siūlomais asmens tapatybės nustatymo būdais. Patvirtinti savo tapatybę gali Lietuvos Respublikos piliečiai arba užsienio piliečiai, kuriems Lietuvos Respublikos teisės aktų nustatyta yra išduoti asmens tapatybę patvirtinantys dokumentai;

9.2. asmuo, patvirtinęs savo tapatybę, specialiosios interneto svetainės skiltyje „Mano duomenys“ privalo nurodyti: adresą korespondencijai (jei gyvenamoji vieta (buveinė) nėra deklaruota ar nesutampa su deklaruota), elektroninio pašto adresą, telefono numerį, banko sąskaitą, į kurią turėtų būti grąžintas dalyvio garantinis įnašas; asmuo, pateikdamas dokumentus registruotis į konkretų elektroninį aukcioną, turi būti sumokėjęs elektroninio aukciono dalyvio garantinį įnašą, kurio dydis nurodytas skelbime apie elektroninį aukcioną. Mokėjimai atliekami į skelbime nurodytą elektroninio aukciono organizatoriaus sąskaitą.

9.3. fizinis asmuo, prisijungęs specialiojoje interneto svetainėje, gali veikti savo vardu arba kaip kito fizinio ar asmenų grupės atstovas. Registruotis į aukcioną gali tik vieną kartą – arba kaip dalyvis, arba kaip kito asmens atstovas. Registracijos į elektroninį aukcioną metu turi būti pateikiama:

9.3.1. kredito įstaigos išduotų dokumentų, patvirtinančių, kad yra sumokėtas dalyvio garantinis įnašas (skiltyje „Apmokėjimo dokumentai“) kopijos;

9.3.2. jeigu aukcione registruojasi fizinis asmuo, kuris pageidauja atstovauti kitą fizinį asmenį (asmenų grupę), registracijos metu sistemoje turi būti pateikiami atstovaujamo asmens (asmenų) duomenys (vardas, pavardė), atstovavimo pagrindas ir atstovavimo faktą patvirtinančio teisės aktų nustatyta tvarka išduoto įgaliojimo kopija. Jeigu pats dalyvis kartu su atstovaujamais asmenimis bus įgyjamo turto savininkas, jis privalo būti nurodytas kaip atstovaujamas asmuo atstovaujamų asmenų grupėje. Jeigu dalyvis nebus nurodytas kaip atstovaujamas asmuo, tai reikš, kad jis atlieka tik dalyvio funkciją, bet turto nepirks;

9.3.3. jeigu fizinis asmuo atstovauja asmenų grupei – papildomai pateikiamas susitarimo dėl ketinimo įsigyti aukcione parduodamą Turtą bendrosios nuosavybės teise arba jungtinės veiklos sutarties kopija;

9.4. juridinis asmuo elektroniniame aukcione dalyvauja per atstovą – juridinio asmens vadovą arba įgaliotą asmenį, kuriam įgaliojimą juridinio asmens vadovas gali suteikti prisijungęs prie valstybės įmonės Registrų centro klientų savitarnos sistemos ir pasirašęs įgaliojimą elektroniniu parašu, arba registracijos metu specialiojoje interneto svetainėje nurodęs atstovaujamo juridinio asmens pavadinimą, įmonės kodą ir pateikęs atstovavimo faktą patvirtinančio teisės aktų nustatyta tvarka pasirašyto juridinio asmens vadovo įgaliojimo kopiją. Registracijos metu pateikiamos kredito įstaigos išduotų dokumentų, patvirtinančių, kad yra sumokėtas dalyvio registravimo mokestis ir dalyvio garantinis įnašas (skiltyje „Apmokėjimo dokumentai“), kopijos. Aukcione ketinantys dalyvauti juridiniai asmenys, taip pat juridinio asmens statuso neturintys subjektai, jų filialai ar atstovybės registracijos metu papildomai pateikia:

9.4.1. juridinių asmenų registro išrašo (ar kito veiklos pagrindimo dokumento), jeigu pagal asmens registravimo vietos įstatymus toks subjektas privalo jį turėti, kopiją;

9.4.2. įstatų arba nuostatų (ar kito steigimo dokumento), jeigu pagal asmens registravimo vietos įstatymus toks subjektas privalo jį turėti, kopiją;

9.4.3. kompetentingo valdymo organo sprendimo dėl dalyvavimo elektroniniame aukcione ir turto įsigijimo, jeigu pagal juridinio asmens steigimo dokumentus ar teisės aktus sprendimą turi priimti valdymo organas, kopiją;

9.4.4. jeigu elektroniniame aukcione ketina dalyvauti keli asmenys (asmenų grupė) – sandorio dėl ketinimo įsigyti Turtą bendrosios nuosavybės teise arba jungtinės veiklos sutarties kopijas, papildomai nurodant atstovaujamų asmenų duomenis;

9.4.5. atstovo įgaliojimus patvirtinančių dokumentų kopijas;

9.5. sąskaitos garantiniam įnašui bei atsiskaitymui už nupirktą Turtą sumokėti rekvizitai: Jaunimo reikalų agentūra, kodas 188681478, A.s. LT81 4040 0636 1000 0348;

9.6. Registracijos į elektroninį aukcioną metu asmuo privalo patvirtinti, kad susipažino su aukciono vykdymo sąlygomis ir sutinka, kad valstybės įmonė Registrų centras – specialiosios interneto svetainės administratorius ir aukciono organizatorius tvarkytų jo asmens duomenis, įskaitant ir asmens kodą, dalyvavimo aukcione tikslais, Lietuvos Respublikos teisės aktų nustatyta tvarka.

**10. Aukciono organizatoriaus paskirtas darbuotojas, atsakingas už informacijos teikimą:** Juozas Meldžiukas, Jaunimo reikalų agentūros Nacionalinės jaunimo politikos skyriaus vyriausiasis patarėjas, tel. +370 647 90003 el.p. [juozas.meldziukas@jra.lt](mailto:juozas.meldziukas@jra.lt).

**11. Atsiskaitymo už nupirktą turtą terminas ir tvarka:** aukciono laimėtojas už nupirktą Turtą galutinai atsiskaito ne vėliau kaip per 5 (penkias) darbo dienas po įvykusio aukciono. Sumokėtas dalyvio garantinis įnašas įskaitomas kaip dalinė įmoka už įsigytą Turtą.

**12. Aukcione nupirkto Turto ir su juo susijusios dokumentacijos perdavimo aukciono laimėtojui terminas ir tvarka:**

12.1. gavus banko patvirtinimą, kad sumokėta visa Turto pardavimo kaina, surašomas Viešame prekių aukcione parduoto turto objekto perdavimo aktas dviem egzemplioriais. Jį pasirašo Jaunimo reikalų agentūros direktorius ir elektroninio aukciono laimėtojas arba jų įgalioti asmenys;

12.2. elektroniniame aukcione nupirktas Turtas, parduoto Turto perdavimo aktas ir su šio Turto naudojimu susiję dokumentai elektroninio aukciono laimėtojui perduodami per 3 (tris) darbo dienas nuo atsiskaitymo už nupirktą Turtą dienos. Nepriėmus aukcione pirkto turto per nustatytą terminą, aukciono organizatorius neatsako už šio turto saugojimą.

**13. Kitos aukciono sąlygos:**

13.1.elektroninio aukciono dalyviams, nepripažintiems laimėtojais, taip pat asmenims, sumokėjusiems dalyvio garantinį įnašą, bet neįregistruotiems kaip elektroninio aukciono dalyviai, garantiniai įnašai grąžinami per 10 (dešimt) kalendorinių dienų nuo elektroninio aukciono pabaigos;

13.2. jei per nustatytą terminą aukciono laimėtojas neatsiskaito už nupirktą Turtą ir nepasirašo Viešajame prekių aukcione parduoto turto objekto perdavimo akto, laikoma, kad Turto perleidimo sandoris nesudaromas dėl aukciono laimėtojo kaltės. Tokiu atveju aukciono organizatorius įgyja teisę negrąžinti dalyvio garantinio įnašo, Turtą parduoti naujame aukcione bei įgyvendinti visas aukciono vedėjo teises, nurodytas Lietuvos Respublikos civilinio kodekso 6.422 straipsnio 2 dalyje.

\_\_\_\_\_\_\_\_\_\_\_\_\_\_\_\_\_\_\_\_\_